b"\n_START_ARTICLE_\nSegell de goma\n_START_PARAGRAPH_\nUn segell de goma \xc3\xa9s un instrument amb imatges gravades que, a trav\xc3\xa9s de la impressi\xc3\xb3 de tinta sobre el paper, s'utilitza per autoritzar documents. D'altra banda, tamb\xc3\xa9 es diu segell la impressi\xc3\xb3 que resulta de l'\xc3\xbas d'aquest instrument, generalment al costat d'una o m\xc3\xa9s signatures.\n_START_SECTION_\nHist\xc3\xb2ria\n_START_PARAGRAPH_\nEl seu \xc3\xbas es remunta a les antigues civilitzacions de Mesopot\xc3\xa0mia (segells cil\xc3\xadndrics) i l'Antic Egipte (escarabeus i segells cil\xc3\xadndrics). Foren usats com a segells personals per lacrar o signar correspond\xc3\xa8ncia i documents, eren de confecci\xc3\xb3 artesanal en pedra, faian\xc3\xa7a o metall. Amb el desenvolupament de la premsa i la producci\xc3\xb3 de tipus m\xc3\xb2bils, el segell es va anar popularitzant, el que va permetre la seva producci\xc3\xb3 en massa._NEWLINE_Les versions m\xc3\xa9s modernes inclouen ja un coixinet amb tinta a l'interior. Tamb\xc3\xa9 hi ha altres variants que permeten m\xc3\xa9s seguretat i neteja, a m\xc3\xa9s de f\xc3\xa0cil portabilitat.\n_START_SECTION_\n\xc3\x9as\n_START_PARAGRAPH_\nEls segells s\xc3\xb3n importants accessoris en oficines p\xc3\xbabliques i privades on hi hagi documents que hagin de marcar freq\xc3\xbcentment. En els correus han servit, des de l'inici de l'\xc3\xbas de segells (o mata-segells), per inutilitzar l'estampa._NEWLINE_Tamb\xc3\xa9 n'hi ha per a \xc3\xbas recreatiu i escolar, el que permet la f\xc3\xa0cil repetici\xc3\xb3 en tasques pedag\xc3\xb2giques."